Tamukrist i d-nefka deg tezwart tḥettem fell-aɣ ad nsami aṭas n tussniwin gar-asent tussna n tmetti, d ayen ara naf deg yixef wis sin n uḥric amezwaru anda i d-nemeslay ɣef usugnan anbaz n leqbayel d tugna n tmeṭṭut deg-s, nufa kra n yinagmayen ladɣa Karima BOUAZAZA i dyessumren kra n tugniwin yebnan ɣef teskaniyin n tmeṭṭut am tmeṭṭut n lɛali, tameṭṭut n diri, tamɣart, ma d Tassadit YACINE nettat tessumer-d kra n tugniwin yebnan ɣef laṣel n teqcict am yelli-s n laṣel, yelli-s n wulac newwi-d daɣen awal ɣef wazal n tmeṭṭut deg tmetti taqbaylit, nwala belli meḥquret aya yettuɣal ɣer kra n tmental am ansayen deg tmetti tamensayt, d yisuḍaf n tmurt n lezzayer deg tmetti tatrart, d aya i issuddusen leqbayel seg zik, timental-a nessebgen-d belli ttwaḥsabent gar trekkizin tigejdanin i yebnan asugnan anbaz n leqbayel.